tartuNLP/wikipedia-smugri-20251201 huggingface dataset:
Gabriel Paulista

Gabriel Armando de Abreu (tuntud lihtsalt kui Gabriel Paulista või Gabriel; sündinud 26. novembril 1990 São Paulos) on Brasiilia jalgpallur, kes mängib keskkaitsjana Hispaania kõrgliiga klubis Valencia
Ta alustas klubikarjääri 2010. aastal Brasiilia klubis Vitória.
2013. aasta augustis liitus ta Hispaania kõrgliiga klubiga Villarreal. 2015. aasta jaanuaris siirdus ta Inglismaa kõrgliiga klubisse Arsenal.
2017. aasta augustis naasis Gabriel Hispaania kõrgliigasse, sõlmides viieaastase lepingu Valenciaga.
José Luis Gayà

José Luis Gayà Peña (sündinud 25. mail 1995 Pedregueris) on Hispaania jalgpallur, kes mängib vasakkaitsjana Hispaania kõrgliiga klubis Valencia ja Hispaania jalgpallikoondises.
Ta on mänginud kogu klubikarjääri Valencias. Valencia noorteakadeemiaga liitus ta 2006. aastal. Klubi põhimeeskonnas debüteeris ta 2012. aastal.
11. septembril 2018 tegi Gayà UEFA Rahvuste Liiga mängus Horvaatia vastu debüüdi Hispaania jalgpallikoondises. Esimese koondisevärava lõi ta 7. juunil 2019 EM-i valikmängus Fääri saarte vastu.
Sibelius (rong)

Sibelius oli Soome raudtee-ettevõtte VR-Yhtymä reisirong, mis sõitis Helsingi ja Peterburi vahel. Helsingist sõitis rong välja hommikul ja Peterburist õhtul.
Kasutusel olid Intercity-rongid.
Peatused Soome poolel olid Pasila, Tikkurila, Lahti, Kouvola ja Vainikkala. Venemaa poolel peatus rong Viiburis.
Detsembris 2010 lõpetas Sibelius sõitmise ja reise alustas Allegro.
Kaupo Metsur

Kaupo Metsur (24. november 1937 Mäksa vald, Tartumaa – 17. september 2019) oli eesti kergejõustiklane (kettaheitja ja kuulitõukaja) ning spordipedagoog.
Hariduskäik.
Ta lõpetas 1956. aastal Tartu 1. Keskkooli ja 1962. aastal Tartu Riikliku Ülikooli kehakultuuriteaduskonna. Ta kaitses 1975. aastal pedagoogikakandidaadi kraadi.
Sportlasena.
Alates 1953. aastast harjutas ta Valter Kalami juhendamisel. 
Eesti NSV meistrivõistlustel võitis ta aastatel 1956–1971 kettaheites 10 kulda, 2 hõbedat ja 2 pronksi ning kuulitõukes 2 kulda, 2 hõbedat ja 4 pronksi; talvistel meistrivõistlustel kettaheites 5 kulda ning kuulitõukes 3 kulda, 1 hõbeda ja 1 pronksi.
Aastatel 1958–1968 parandas ta viis korda Eesti NSV kettaheiterekordit. Ta kuulus 51 korda Eesti NSV koondisse (1956–1971). 
1961. aastal võitis ta üliõpilaste maailmameistrivõistlustel hõbeda, samal aastal oli ta Euroopa edetabelis 6. ja maailma omas 13. kohal.
Sai 1959. ja 1967. aastal NSV Liidu rahvaste spartakiaadil pronksi ning 1959–1961 NSV Liidu ametiühingute spartakiaadil kulla. Ta tuli kuulitõukes ja kettaheites 8 korda NSV Liidu üliõpilasmeistriks. Ta kuulus 2 korda NSV Liidu koondisse (1961). 
Hilisem elukäik.
Pärast sporditeed oli ta aastatel 1962–1975 Tartu Riikliku Ülikooli ja aastatel 1975–1990 Tallinna Pedagoogilise Instituudi kehakultuuriteaduskonna õppejõud, viimases alates 1981. aastast dotsent.
Oli aastatel 1990–2000 Raamatupidamise Toimkonna nõunik. 
Oli Kergejõustikuföderatsiooni presiidiumis treenerite nõukogu esimees. Kirjutas peatükke kergejõustikualastele metoodilistele väljaannetele, tegi kaastööd ajakirjale Kehakultuur.
Isiklikku.
Ta oli abielus näitleja Marje Metsuriga.
Anthony Lopes

Anthony Lopes (sündinud 1. oktoobril 1990 Givors's) on Prantsusmaal sündinud Portugali jalgpallur, kes mängib väravavahina Prantsusmaa kõrgliiga klubis Lyoni Olympique.
Ta on kogu klubikarjääri mänginud Lyoni Olympique'is. Klubi noorteakadeemiaga liitus ta 2000. aastal. Klubi põhimeeskonnas debüteeris ta 2012. aastal. Alates hooajast 2013–14 on ta olnud Lyoni põhiväravavaht.
Debüüdi Portugali jalgpallikondise tegi Lopes 31. märtsil 2015 sõprusmängus Roheneemesaarte vastu. 2016. aastal tuli ta Portugali koondisega Euroopa meistriks. Ta kuulus Portugali koondisse ka 2018. aasta maailmameistrivõistlustel.
Mindaugas Survila

Mindaugas Survila (sündinud 4. veebruaril 1983) on leedu bioloog, filmirežissöör ja -operaator.
Ta on lõpetanud Vilniuse Ülikooli ökoloogia ja keskkonnateaduste magistrina 2007. aastal.
Marcelo Antônio Guedes Filho

Marcelo Antônio Guedes Filho (tuntud lihtsalt kui Marcelo; sündinud 20. mail 1987 São Vicentes) on Brasiilia jalgpallur, kes mängib keskkaitsjana Austraalia kõrgliigaklubis Western Sydney Wanderers. Ta on klubi meeskonna kapten.
Ta alustas klubikarjääri 2007. aastal Brasiilia klubis Santos. Klubikarjääri jooksul on ta mänginud veel Poola kõrgliigaklubis Krakówi Wisła (2008–2010), Hollandi kõrgliigaklubis PSV Eindhoven (2010–2013), Saksamaa kõrgliigaklubis Hannover 96 (2013–2016), Türgi kõrgliigaklubis Beşiktaş ning Prantsusmaa kõrgliigaklubides Lyoni Olympique (2017–2021) ja Bordeaux' Girondins (2022). Krakówi Wisłaga tuli ta hooajal 2008–09 Poola meistriks ning Beşiktaşega Türgi meistriks hooaegadel 2015–16 ja 2016–17.
Jüri Raudsepp (raadioinsener)

Jüri Raudsepp on eesti raadioinsener.
Ta lõpetas Tallinna Polütehnilise Instituudi 1970. aastal erialal elektriajamid ja tööstusseadmete automatiseerimine.
Ta töötas Tallinna Raadio-elektroonika Konstrueerimisbüroos (TREKB) radioolade "Estonia" projekteerijana.
Risoid

Risoid on eellehel juurt asendav niitjas väljakasv näiteks sammaltaimedel. Risoidide abil kinnituvad taimed substraadile ja hangivad vett koos lahustunud mineraalainetega.
Léo Dubois

Léo Michel Joseph Claude Dubois (sündinud 14. septembril 1994 Segrés) on Prantsusmaa jalgpallur, kes mängib paremkaitsjana Türgi kõrgliigaklubis Galatasaray ja Prantsusmaa jalgpallikoondises.
Ta alustas klubikarjääri Nantes'is, mille noorteakadeemiaga liitus ta 2008. aastal. Prantsusmaa kõrgliigas tegi ta Nantesi meeskonnas debüüdi 9. mail 2015 mängus Bordeaux' Girondinsi vastu.
Aastatel 2018–2022 mängis ta Prantsusmaa kõrgliigaklubis Lyoni Olympique.
2022. aasta juulis siirdus ta umbes kolme miljoni euro eest Galatasaraysse.
Prantsusmaa jalgpallikoondises tegi Dubois debüüdi 2. juunil 2019 sõprusmängus Boliivia vastu. Ta kuulus Prantsusmaa koondisse 2021. aasta Euroopa meistrivõistlustel.
Kornelia Ender

Kornelia Ender (hiljem Matthes, nüüd Grummt; sündinud 25. oktoobril 1958 Plauenis Bezirk Karl-Marx-Stadtis) on endine Ida-Saksamaa ujuja. 1976. aasta suveolümpiamängudel Montréalis sai temast esimene naisujuja, kes on võitnud ühtedel olümpiamängudel neli kuldmedalit, kõik maailmarekordiga. Hiljem väideti, et Ida-Saksamaa koondise arstid olid oma sportlastele süstemaatiliselt manustanud steroide (ehkki ilma sportlaste teadmata). Kuna naisel oli 1976. aastal ilmnenud steroidide tarvitamise sümptomeid (sügav hääl, ülearenenud keha), kahtlustati Enderi saavutuste paikapidavust.
Ender treenis noorelt ja võitis 1972. aasta suveolümpiamängudel Münchenis 13-aastaselt oma esimesed olümpiamedalid: kolm hõbemedalit, sealhulgas ühe 200 m kompleksujumises, lõpetades Austraalia ujuja Shane Gouldi järel teisena. Järgnevate aastate jooksul ületas ta individuaalsetel ja võistkondlikel distantsidel 32 maailmarekordit, sealhulgas neli Montréali mängudel. 1991. aastal tunnistas ta 1976. aasta mängude suhtes pikaajalisi kahtlusi oma füüsilise seisundi kohta, tunnistades, et meeskonna arstid ja treenerid olid talle mitmete kuude jooksul süstinud arvukalt narkootikume (vrd doping Ida-Saksamaal). Ender ütles, et ta ei teadnud omal ajal ega olnud ka hiljem teada saanud, mis ravimid need on. Ta ütles, et talle öeldi vaid, et ravimid aitavad tal "taastuda", kuigi ta oli üllatunud lihasmassi lisandumise üle, omistas ta selle siiski oma rangele treeningule.
Kui naine muutus kahtlustatavaks ja keeldus kloorhüdrometüültestosterooni võtmast 1977. aastal, keelasid marksistlikud võimud tal koondises riiki esindada.
Ender oli neli aastat abielus Ida-Saksamaa seliliujumise ujuja ja mitmekordse olümpiavõitja Roland Matthesiga. Nüüd on ta abielus endise saksa kergejõustiklase ja bobisõitja Steffen Grummtiga.
Samre keel

Samre keel on austroaasia keelte moni-khmeeri keelkonda kuuluv keel, mida kõnelesid samred Kambodžas Siĕm Réabi provintsis.
Samre keel on välja suremas, kõnelejate arv on alla 20. Teistel andmetel emakeelena rääkijaid enam ei ole.
Eberhard (suguvõsa)

Eberhard oli Greifswaldist pärit literaadi- ja aadlisuguvõsa.
Akitsugu Konno

Akitsugu Konno (jaapani keeles 金野 昭次 "Konno Akitsugu"; 1. september 1944 Sapporo – 5. september 2019) oli jaapani suusahüppaja, 1972. aasta taliolümpiamängude hõbemedalist.
1968. aasta taliolümpiamängudel tuli ta normaalmäel 24. kohale ja suurel mäel 20. kohale. Konno võitis hõbemedali 1972. aasta taliolümpiamängudel normaalmäel. Suurel mäel saavutas ta 12. koha.
Enn Reitel

Enn Reitel (sündinud 21. juunil 1950 Forfaris Anguses Suurbritannias) on eesti päritolu Šoti näitleja.
Ta on lugenud dublaaži paljudele videomängudele, näiteks "The Getaway: Black Monday", "The Lord of the Rings: Aragorn's Quest", "Kingdoms of Amalur: Reckoning", "The Secret World", "Star Wars: The Old Republic – Rise of the Hutt Cartel" ning "Final Fantasy VII: Remake". Ta on peale lugenud ka sarja "The X Factor" teksti.
Ta on mänginud filmis "Vanad ja kobedad saavad jalad alla" (2003) NATO kindralit.
Ükssarvik (film)

"Ükssarvik" on 2019. aastal valminud Eesti mängufilm, mis räägib idufirma loomisest.
Filmi režissöör on Rain Rannu, peaosades mängivad Liisa Pulk ja Henrik Kalmet. See esilinastus Eesti kinodes 13. septembril 2019.
Filmi käidi 2019. aastal kinos vaatamas 29 013 korda ja selle kassatulu oli 185 000 eurot. Sellega oli see 2019. aastal linastunud Eesti filmide seas külastajate arvult seitsmendal ja kassatulu arvestuses kuuendal kohal.
Ükssarvik (täpsustus)

Ükssarvik on mütoloogiline olend (vaata lähemalt artiklist Ükssarvik). Selle järgi on nime saanud:
Kaimo Kuusk

Kaimo Kuusk (sündinud 5. detsembril 1975) on Eesti diplomaat ja riigiametnik.
Elulugu.
Kuusk on pärit Abja-Paluojalt.
Enne välisteenistusega liitumist töötas Kaimo Kuusk aastaid Välisluureametis, olles aastail 1998–2008 osakonnajuhataja ja aastail 2008–2019 peadirektori asetäitja. 2019. aastal asus ta tööle välisministeeriumis, töötades Ida-Euroopa ja Kesk-Aasia büroo lauaülemana. Aastatel 2019–2023 oli Kaimo Kuusk Eesti suursaadik Ukrainas.
President Alar Karis nimetas Kuuse oma 24. märtsi 2023 otsusega Eesti Vabariigi erakorraliseks ja täievoliliseks suursaadikuks Leedu Vabariigis ning alates 1. septembrist 2023 asus ta tööle Eesti saatkonnas Vilniuses. 
26. juulil 2024 esitas kaitseminister Hanno Pevkur diplomaat Kaimo Kuuse kaitseministeeriumi kantsleri kandidaadiks ja Kristen Michali valitsus kinnitas ta ametisse augustis ning tema ametiaeg algas 1. septembril.
Isiklikku.
Tema abikaasa on magistrikraadiga politoloog Ene Mii Kuusik (snd 18. juunil 1979), kes õpib aastast 2022 Tartu Ülikoolis teatriteadust ja neil on 4 tütart.
Rodrigo Moreno Machado

Rodrigo Moreno Machado (tuntud lihtsalt kui Rodrigo; sündinud 6. märtsil 1991 Rio de Janeiros) on Brasiilias sündinud Hispaania jalgpallur, kes mängib äärepoolkaitsja või ründajana Inglismaa Premier League'i klubis Leeds United ja Hispaania jalgpallikoondises.
Aastatel 2005–2009 mängis ta Celta de Vigo noorteakadeemias. 2009. aastal liitus ta Madridi Realiga. Ta mängis Madridi Reali reservmeeskonnas, kuid klubi põhimeeskonnas tal debüüti teha ei õnnestunud.
2010. aasta juulis sõlmis ta viieaastase lepingu Portugali kõrgliiga klubiga Lissaboni Benfica. Enne Benfica meeskonnaga liitumist mängis ta ühe hooaja laenul Inglismaa kõrgliiga klubis Bolton Wanderers. 5. jaanuaril 2011 lõi ta liigamängus Wigan Athleticu vastu oma esimese ja ainsa värava Bolton Wanderersi särgis. Aastatel 2011–2014 mängis ta kolm hooaega Benficas. Hooajal 2013–14 tuli ta klubiga Portugali meistriks.
2014. aasta juulis suundus ta laenule Hispaania kõrgliiga klubisse Valencia. 2015. aastal sõlmis ta klubiga püsilepingu. Hooajal 2017–18 lõi ta Hispaania kõrgliigas 16 väravat, millega oli sel hooajal klubi resultatiivseim mängija.
2020. aasta augustis sõlmis ta nelja-aastase lepingu Leeds Unitediga. Arvatav üleminekusumma oli 27 miljonit naela (umbes 30 miljonit eurot), mis tegi Rodrigost Leeds Unitedi läbi aegade kalleima ostu.
2012. aasta suveolümpiamängude jalgpalliturniiril kuulus ta Hispaania olümpiameeskonda. 2013. aastal tuli ta Hispaania kuni 21-aastaste koondisega omavanuste Euroopa meistriks. Debüüdi Hispaania jalgpallikoondises tegi ta 2014. aasta oktoobris EM-i valikmängus Luksemburgi vastu. Koondisekarjääri esimese värava lõi ta 6. oktoobril 2017 MM-i valikmängus Albaania vastu. Ta kuulus Hispaania koondisse 2018. aasta maailmameistrivõistlustel.
Albert Razin

Albert Razin (udmurdi keeles Альберт Разин; 12. juuni 1940 Kuzjõmgurt – 10. september 2019 Ižkar) oli udmurdi sotsioloog, rahvusliku liikumise aktivist ja ühiskonnategelane. Ta süütas end põlema protestiks Venemaa keelepoliitika vastu.
Teaduslik ja ühiskondlik tegevus.
Razin oli teaduste kandidaat, dotsent ja Udmurdi Vabariigi teeneline teadlane. Tema eestvedamisel viidi 1991. aastal läbi Udmurdi Rahva I kongress. 1994. aastal asutas ta udmurdi kultuuri ühingu "Demen". Ta oli üle kümne raamatu ja üle 200 teadusartikli autor.
Juunis 2018 oli ta üks paljudest, kes kirjutas alla avalikule kirjale, millega tauniti seaduseparandusi, millega lõpetati peale vene keele teiste keelte kohustuslik õpe üldhariduskoolides.
Razin oli Udmurdi Riikliku Ülikooli rahvussuhete laboratooriumi üks rajajatest. 1992. aastal osales ta Udmurdi Riikliku Ülikooli Inimese Instituudi loomises ja oli selle direktor.
Razin oli Alnaši rajooni aukodanik.
Enesetapp.
10. septembril 2019 kell 8.30 tuli Razin Udmurdi Vabariigi duuma ette koos kahe kaaslasega piketile, kus hoidis venekeelseid plakateid, millest ühel oli Rassul Hamzatovi luulerida "Ja kui homme minu keel kaob, olen ma valmis täna surema" ja teisel küsimus: "Kas mul on kodumaa?". Kell 9.45 valas ta end üle bensiiniga ja süütas põlema. Tema kaaslased püüdsid teda kustutada. Razin viidi kiirabiga haiglasse, kus ta kell 14.20 suri. Enne piketti oli ta saatnud duumasaadikutele 8-leheküljelise pöördumise, milles kritiseerib nende tegevust ning esitab ettepanekud, mida tuleb teha udmurdi keele päästmiseks.
Razini ärasaatmine toimus 12. septembril Iževskis.
Mälestuse jäädvustamine.
Baškiiri luuletaja Güzäl Sitdiqova kirjutas Razini mälestuseks luuletuse.
1926. aasta ujumise Euroopa meistrivõistlused

1926. aasta ujumise Euroopa meistrivõistlused toimusid Ungaris Budapestis 18. kuni 22. augustini. Need olid esimesed ujumise Euroopa meistrivõistlused ja nendel said võistelda ainult mehed. Lisaks ujumisele olid kavas ka vettehüpped ja veepall.
Tulemused.
Ujumine.
100 m vabalt.
&lt;br&gt;Maailmarekord: 57,4 (1924) Johnny Weissmüller, USA
400 m vabalt.
&lt;br&gt;Maailmarekord: 4.50,3 (1925) Arne Borg, Rootsi
1500 m vabalt.
&lt;br&gt;Maailmarekord: 20.04,4 (1926) Arne Borg, Rootsi
100 m selili.
&lt;br&gt;Maailmarekord: 1.11,2 (1926) Walter Laufer, 
 
200 m rinnuli.
&lt;br&gt;Maailmarekord: 2.50,4 (1924) Erich Rademacher, 
4x200 m vabalt.
&lt;br&gt;Maailmarekord: 9.53,4 (1924) &lt;br&gt;Wally O'Connor,&lt;br&gt;Harry Glancy,&lt;br&gt;Ralph Breyer,&lt;br&gt;Johnny Weissmüller 
Medalid.
 Korraldajariik
Kumiai keel

Kumiai keel ehk diegenjo keel on Mehhikos Baja California osariigis ja USAs California osariigis räägitav keel, mis kuulub juma keelkonda.
Mõned allikad jagavad kumiai keele kaheks või kolmeks keeleks, ipai, (tipai) ja kumiai keeleks. Kumiai keel on välja suremas.
Fonoloogia.
Kumiai keeles on 9 vokaalfoneemi ja 26 konsonantfoneemi.
Euroopa Puuhoolduse Nõukogu

Euroopa Puuhoolduse Nõukogu (EAC) asutati 1992. aastal ja 2025 aasta seisuga on liikmesorganisatsioone 27 st riigist. Eestit esindab alates 2012. aastast Eesti Arboristide Ühing.
EAC annab välja kahte kutsetunnistust:
Et saada kutsetunnitust tuleb sooritada eksam mõnes EAC sertifitseerimiskeskuses. Eestis on alates 2023 aastast sertifitseerimiskeskuseks Eesti Arboristide Ühing, eksameid viiakse läbi Luua Metsanduskoolis.
Euroopa Puuhoolduse Nõukogu nimetab alates 2007. aastast igal aastal ühe Euroopa linna Euroopa puude linnaks. 2015 pärjati tiitliga Tallinn. 
EAC peakontor asub Bad Honnefis Saksamaal.
Veepalli Euroopa meistrivõistlused

Veepalli Euroopa meistrivõistlused on spordivõistlus riikide veepallimeeskondadele, mida peetakse praegu kaks korda aastas ja mida korraldab Euroopa ujumisliit ("Ligue Européenne de Natation", LEN). Toimuvad nii meeste kui ka naiste võistlused.
Esimesed Euroopa meistrivõistlused veepallis peeti 1926. aastal Ungaris Budapestis just meeste võistlusega. Naised võistlesid esimest korda 1985. aastal Oslos, Norras Euroopa tiitli saamiseks. Veepalliturniir oli osa Euroopa veespordi meistrivõistlustest kuni 1997. aastani (kaasa arvatud) ning alates 1999. aastast veepall eraldati ja sai oma iseseisva turniiri.
Rehren

Rehren (vene keeles "Ререн") oli aadlisuguvõsa.
Rehrenid rüütelkonna matriklis.
Matriklite koostamise ajal võeti suguvõsa 1741. aastal Saaremaa rüütelkonna matriklisse. 1896. aasta 31. jaanuaril (vkj) immatrikuleeriti Eestimaa rüütelkonna matriklisse Mädapea mõisaomaniku abikaasa Bernhard Nikolai Ludwig von Rehren (1864−1926) ja tema järeltulijad. 31. jaanuaril (vkj) 1905 võeti rüütelkonda Reinhold Theodor Johannes Edwin von Rehren (1865−1939) ja tema järeltulijad ning Marie Luise Emilie von Rehren (sündinud Hunnius) (1835−1920) ja tema tütar Ottilie Johanna Marie (Mary) von Rehren (1868−?).
Tsüanotüüpia

Tsüanotüüpia, ka raua-sinitrükk, on fotoprotsess, kus kujutis ilmutatakse paberile rauasisaldusega kemikaalide ning ultraviolettvalguse koostöös. Tulemuseks on valgete joontega kujutis sinisel taustal.
Protsessi leiutas mitmekülgne teadlane John Herschel 1842. aastal. Praktiseerima hakkas seda esimesena Anna Atkins, keda loetakse ka maailma esimeseks naisfotograafiks. Kuigi tegu on ühe maailma vanima fototegemise viisiga, saab seda edukalt ühendada ka tänapäevase tehnoloogiaga. 20. sajandil kasutasid seda laialdaselt insenerid jooniste paljundamiseks (sealt ingliskeelne jooniste nimetus "blueprints").
Graafikas käsitletakse seda ühe fototrüki menetlusena. Poorne alusmaterjal (kangas, puit või paber) kaetakse valgustundliku lahusega ning kujutise tekitamiseks asetatakse šablooniga kaetud alusmaterjal UV-valguse kätte.
Nikolai Drozdov

Nikolai Drozdov (vene keeles Николай Николаевич Дроздов, sündinud 20. juunil 1937 Moskvas) on vene teadlane (zooloog ja biogeograaf), reisijuht ja looduskaitse propagandist, populaarse telesaate "В мире животных" ('loomade maailmas') pikaaegne autor ja saatejuht (1977–2019).
Aastal 1963 lõpetas ta Moskva Riikliku Ülikooli ja õppis seejärel aastani 1966 samas aspirantuuris.
Alates 1968. aastast on Drozdov töötanud Moskva Riikliku Ülikooli geograafiateaduskonna biogeograafia kateedris, algul teadurina, alates 1979. aastast dotsendina ning aastast 2000 professorina.
1968 esines ta esmakordselt populaarses telesaates "В мире животных" ja 1977 sai ta enam kui 40 aastaks selle saate juhiks.
1971–1972 stažeeris ta 10 kuud Canberras Australian National University zooloogia teaduskonna juures ja kirjutas reisiraamatu «Полёт бумеранга» ('Bumerangi lend').
Hiljem on ta reisinud ka paljudes Aafrika, Aasia ning Ameerika riikides ja teinud neist reisidest filme, tele- ja raadiosaateid ning kirjutanud üle 200 teadusliku artikli, üle 20 monograafia ja kooliõpikuid.
Moskva Riikliku Ülikooli bioloogiateaduskonnas õppimise ajal tutvus ja sõbrunes ta hilisema kuulsa telesaatejuhi Vladimir Pozneriga.
Pärast India külastamist aastal 1975 sai temast taimetoitlane.
1979. aastal tõusis ta Elbruse tippu.
Aastatel 1993, 1995 ja 2002 võttis ta osa Venemaa teadlaste ekspeditsioonist põhjapoolusele, Alaskale ja Kanadasse.
Ta on kuulunud paljude rahvusvaheliste filmi- ja telefestivalide loodusest ja loomateemaliste populaarteaduslike filmide žüriidesse.
Maret Sarapu

 
Maret Sarapu (sündinud 31. jaanuaril 1978 Pärnus) on eesti klaasikunstnik.
Haridus.
Maret Sarapu on õppinud Kilingi-Nõmme Keskkoolis ja lõpetanud Pärnu Sütevaka Humanitaargümnaasiumi aastal 1996. Aastatel 1996–1997 õppis Tallinna Ülikoolis eesti keele ja kirjanduse erialal. Aastatel 1997–2005 õppis ta Eesti Kunstiakadeemias klaasikunsti erialal, mille lõpetas magistrikraadiga ("cum laude", juhendaja Eeva Käsper). 2001. aastal õppis vahetusüliõpilasena Helsingi Kunsti- ja Disainiülikoolis (nüüd Aalto Ülikool). Aastatel 2014–2016 õppis klaasipuhumise erialal Olustvere Teenindus- ja Maamajanduskoolis.
Töökäik.
Aastatel 1999–2003 töötas OÜs Ideeklaas. 2003. aastast on aeg-ajalt töötanud lepingulise õppejõuna Eesti Kunstiakadeemias. 
2005. aastast vabakutseline kunstnik. 
2009. aastal asutas koos kolleegide Eeva Käsperi ja Kai Kiudsoo-Värviga MTÜ Klaasiklubi, kus juhendab kursusi.
Loominguline tegevus.
Maret Sarapu on osalenud paljudel klaasikunsti näitustel, konverentsidel ja sümpoosionidel üle maailma. Tal on olnud mitu isikunäitust ning ta on olnud näituste korraldaja. Ta on viibinud rahvusvahelistes klaasikunsti residentuurides: 2007. aastal Creative Glass Center of America, New Jersey, USA; 2013. aastal National Glass Centre at the University of Sunderland, Inglismaa; 2019. aastal GlazenHuis, Lommel, Belgia.
Maret Sarapu looming on mitmekesine nii teemade, väljendusvahendite kui ka kasutatud tehnikate poolest. Ta on loonud peenest klaasipurust "pate de verre" tehnikas reljeefseid pilte, puhutud anumaid, kinkeobjekte jm. 
Maret Sarapu on olnud edukas ka mitmel protsendikunsti konkursil. Tema loodud on vitraaž “Õiekuma” Laitse lasteaias (2015), mosaiik “Trepp” Eesti Rahvusringhäälingu uudistemajas (2017), installatsioon “Jäämägi” Euroopa Liidu IT-agentuuri peahoones (2018), sulatustehnikas vitraaž “Esimene keel” Eesti Muusika- ja Teatriakadeemia kontserdimajas (2019).
Isiklikku.
Klaasikunstnikud Maret Sarapu ja Tiina Sarapu on õed.
Megaliitehitis

Megaliitehitis on väga suurtest, töötlemata või osaliselt tahutud kividest või kiviplokkidest (megaliitidest – kreekakeelsetest sõnadest μέγας "megas" 'suur' ja λίθος "lithos" 'kivi') kokku pandud rajatis. Megaliitehitised on valdavalt neoliitikumist või pronksiajast pärit kalmed või kultusepaigad.
Liigitus.
Megaliitehitisi jagatakse laias laastus järgmistesse rühmadesse:
Üks kuulsamaid megaliitrajatisi on Stonehenge Inglismaal.
Nkoroo keel

Nkoroo keel on Nigeeria lõunaosas Riversi osariigis kõneldav keel, mis kuulub idžo keelkonda. Kõnelejaid on umbes 4500.
August Tõnishof

August-Johannes Tõnishof (alates 1936. aastast August-Johannes Teose) VR II/3, 21. detsember (vkj 9. detsember) 1891 Soosaare vald, Kolga-Jaani kihelkond, Viljandimaa – 7. aprill 1952 Kirov, Vene NFSV) oli Eesti sõjaväelane (kapten, 1919).
August-Johannes Tõnishof sündis mõisavalitseja peres. Ta teenis Vabadussõjas staabikapteni ja kaptenina 3. jalaväepolgus, Tallinna 1. löögipataljonis, Laiarööpmelise Soomusrongi Nr 2 löögiroodu ja siis dessantpataljoni ülemana ja 1920. aastal Tallinna Vahipataljoni ülema kohusetäitjana. 
Ta osales Vabadussõjalaste liikumises ning valiti 1926. aastal moodustatud Tallinna Eesti Vabadussõjalaste Liidu (TEVL), esimesel üldkoosolekul selle juhiks; üheks kahest abiesimehest valiti ka Artur Sirk.
Ta arreteeriti 14. juunil 1941 ja 4. märtsil 1942 mõisteti ta süüdi §58-4 alusel. August-Johannes Teose suri 7. aprillil 1952 Venemaal Kirovi linna haiglas kopsutuberkuloosi ja on maetud Kirovi rajooni Kstinino kalmistule.
Clarke'i maakond

Clarke'i maakond on maakond mitmes Ameerika Ühendriikide osariigis.
Clintoni maakond

CLintoni maakond on maakond mitmes Ameerika Ühendriikide osariigis.
WordWorld

"WordWorld" on USA-Kanada-India telesari, arvutianimatsioon. Seriaali hakkas 2007. aastal tootma WTTW, The Learning Box, Crest Animation Studios ja Bardel Entertainment.
Normcore

Normcore on rõivastusstiil, mille taotluseks on teadlikult moevoolude nõudeid eirates riietuda võimalikult tavaliselt. Stiil on soost sõltumatu ja selles vastandatakse soovi olla vaba taotlusele olla eriline ja autentne. Stiili nimetus tuleb inglise keele sõnadest "normal" ('tavaline') ja "core" ('tuum') ning selle algatajaks peetakse tuulenuusutajate/suunamudijate rühmituse K-HOLE raportit "YOUTH MODE: A Report on Freedom" aastast 2013. Raporti järgi on stiili eesmärgiks sobituda mistahes sotsiaalsesse konteksti ning "normcore" saab olla ainult see, kes saab aru, et pole sellist asja nagu normaalsus.
Kvantoptika

Kvantoptika on optika valdkond, mis käsitleb kvantmehaanika kaudu valguse korpuskulaarset struktuuri ja sellest sõltuvaid nähtusi. Nende nähtuste hulka kuuluvad soojuskiirgus, fotoefekt, Comptoni efekt, Ramani efekt, fotokeemilised protsessid, stimuleeritud kiirgus (ja seega laserite füüsika). Kvantoptika valdkonda kuulub ka valguse neeldumise ja kiirgumise kvantteooria, samuti valguse koherentsuse teooria.
Rydbergi konstant

Rydbergi konstant on Rootsi füüsiku Johannes Rydbergi (1854–1919) järgi nimetatud füüsikakonstant aatomite energiatasemete ja spektrijoonte valemites. Selle konstandi väärtus on ühe elektroniga aatomi või iooni korral arvutatav valemiga
formula_1
kus
formula_2 on tuuma mass
formula_3 on elektroni mass
formula_4 on elementaarlaeng
formula_5 on elektriline konstant
formula_6 on Plancki konstant
formula_7 on valguse kiirus
Kui aproksimeerida formula_8, saadakse konstandi väärtuseks
formula_9.
Viited.
Sky News

Sky News on Briti vabalevi televisioonuudiste kanal ja organisatsioon. Sky News'i levitatakse raadiouudiste teenuse ja veebikanalite kaudu. Selle omanik on Sky, Comcasti tütarettevõtte. John Ryley on Sky Newsi juht, roll, mida ta on hoidnud alates 2006. aasta juunist. Sky News on praegu Kuningliku Televisiooni Seltsi aasta uudistekanal, mis on juba 12. korda auhinda välja andnud.
Sõsarkanalit Sky News Arabia haldab ühisettevõttena Abu Dhabi Media Investment Corporation. Teine sõsarkanal, Sky News Australia, kuulus Sky Newsi emaettevõttele Sky plc kuni 2016. aasta detsembrini. Kanal nimega Sky News International, mis levitab Suurbritannia kanalit otse, kuid ilma Suurbritannia reklaamideta, on saadaval Euroopas, Lähis-Idas, Aafrikas, Lõuna-Aasias, Aasia Vaikse ookeani piirkonnas, Austraalias ja Ameerikas. Jutustatud segmente (mis hõlmavad üldjuhul kergemaid teemasid, mis pole jooksvate uudistega seotud) mängitakse reklaamide asemel ning iga pooletunnise uudiste lõpus antakse ka rahvusvahelisi ilmaprognoose. Sponsoreerituid reklaame edastatakse endiselt enne ja/või pärast spordiuudiste ja ilmateate segmente. Sky News Radio pakub riiklikke ja rahvusvahelisi uudiseid Ühendkuningriigi kommertsraadiojaamadele ja kogukonna raadiojaamadele ning teistele ingliskeelsetele jaamadele kogu maailmas. Sky News pakub sisu ka Yahoo! Newsile. Kanal on saadaval ka Apple TV, Amazon Fire TV, Roku, YouTube ja Pluto TV kaudu.
Saudi Aramco

Saudi Aramco (araabia keeles: أرامكو السعودية ʾ"Arāmkō al-Saʿūdiyyah"), ametlikult Saudi Arabian Oil Company (endine Arabian-American Oil Company), on Saudi Araabia nafta- ja maagaasiettevõte, mille peakorter asub Saudi Araabias Dhahranis. Saudi Aramco on börsiettevõte, mille enamusomanikuks on Saudi-Araabia riik.
See on tulude järgi üks suuremaid ettevõtteid maailmas ja Bloomberg Newsi andmetel maailma kasumlikum ettevõte. Saudi Aramcol on nii maailma suuruselt teine tõestatud toornaftavaru rohkem kui 270 miljardit barrelit (4,3 × 1010 m3) ja suuruselt teine naftatoodang päevas.
Reet Hendrikson

Reet Hendrikson (21. juuni 1944 Pärnu – 21. oktoober 2000 Stockholm) oli eesti pärimusmuusik ja luuletaja.
1969. aastal lindistas ta Kanadas Torontos albumi "Reet". Helivõtted toimusid Andres Raudsepa korteris ning Mel Crosby stuudios, vinüülplaat ilmus Reindeer Recordsilt. Mojo Magazine'i taasmeenutuses 2024. aasta jaanuarinumbris tuuakse esile "tema heli autentsust ja siirust".
Dunkin' Donuts

Dunkin (aastatel 1950–2019 Dunkin' Donuts) on Ameerika Ühendriikide rahvusvaheline sõõrikukohvikute ja kiirtoidukohtade kett. 
Ettevõtte asutas 1950. aastal Massachusettsi osariigis Quincy linnas William Rosenberg. 1990. aastal omandas selle söögikohtade keti Baskin-Robbinsi valdusettevõte Allied Domecq. Mister Donuti söögikohtade omandamise ja kogu ettevõtmise Dunkin' Donutsiks ümbernimetamise järel hakkas äri juba samal aastal Põhja-Ameerikas jõudsalt arenema. 
Dunkin' Donuts ja Baskin-Robbins on Dunkin' Brandsi tütarettevõtted, mille peakontor asub 2004. aastast Massachusettsi osariigis Cantonis.
Natalja Gontšarova

Natalja Gontšarova-Puškina-Lanskaja (vene keeles Наталья Николаевна Гончарова-Пушкина-Ланская, 27. august 1812 Tambovi kubermang – 26. november 1863 Peterburi) oli vene luuletaja Aleksander Puškini abikaasa ja muusa.
29-aastane Puškin kohtus Gontšarovaga detsembris 1828 Moskvas ühel ballil ning aprillis 1829 palus tema kätt, kuid sel ajal 16-aastane Natalja pidas end abiellumiseks liiga nooreks. Puškin läks pettununa Kaukaasiasse tegevteenistusse, kuid naasis juba sama aasta septembris lootusrikkalt Moskvasse, ent kohtas enda vastu jahedat hoiakut – Natalja vanemad pidasid noormeest liiga vaeseks ja neid häiris tema kaardimängusõltuvus. 
Kevadel 1830 sai Puškin lootustandva sõnumi ja kordas abieluettepanekut. 6. aprillil 1830 sai ta Gontšarovidelt nende tütrega abiellumiseks nõusoleku. Kihlumine toimus 6. mail 1830, kuid segadused kaasavara pärast ning Puškini onu surm lükkasid pulmad edasi. 
Laulatus toimus 18. veebruaril 1831 Moskva Suures Taevaminemise kirikus. Esialgu elas noorpaar Moskvas Arbatil, kuid soovides vabaneda ämma pidevast sekkumisest nende ellu, kolisid nad mais 1831 Tsarskoje Selosse.
Sügisel 1831 asusid nad elama Peterburi ning Natalja hakkas tihti liikuma tsaari-Venemaa pealinna kõrgseltskonnas. 
19. mail 1832 sündis neil tütar Marija (suri 1919) ning 6. juulil 1833 poeg Aleksandr (suri 1914).
Sügisel 1835 sõitis Puškin Mihhailovskojesse, lootes seal rahus tööd teha, kuid pidi ema haigestumise tõttu varsti naasma. Ema surm kevadel 1836 ja võlgade pidev kasvamine ning tema luuletuste ebaedu mõjusid Puškinile hingeliselt laastavalt. Meelehärmi tekitasid ka õukonnas levinud kuulujutud Natalja väidetavate armusuhete kohta. Erilist valu põhjustas Puškinile sõprade hukkamõist naise käitumise pärast. 
Puškin hukkus 10. veebruaril 1837 tollel ajal aurikkumiste lahendamiseks tavaks olnud duellil prantsuse päritolu Hollandi saadiku parun Heeckereni kasupoja, keisri ratsakaardiväepolgu porutšiku Georges d'Anthèsiga. Enne surma jõudis Puškin vahetada kirju keiser Nikolai I-ga, kes lubas hoolitseda tema naise ja laste eest. Keiser andiski korralduse maksta kõik Puškini võlad ning määras Puškini naisele pensioni. 
Puškin suri reedesel päeval ja edaspidi mälestas Natalja oma meest kuni surmani sel moel, et ei väljunud ühelgi reedel kodust ega söönud sel päeval midagi. 
Seitse aastat pärast Puškini surma abiellus Natalja kindral Pjotr Lanskoiga ja neil sündis kolm tütart.
Sügisel 1863 sõitis Natalja Peterburist Moskvasse lapselapse ristsetele, külmetus ning suri 26. novembril. Natalja on maetud Peterburi Aleksander Nevski kalmistule.
Välislingid.
Arne Borg

 
Claes Arne Borg (18. august 1901 – 7. november 1987) oli Rootsi ujuja. Ta püstitas 32 maailmarekordit ja võitis 1920. aastatel viis olümpiamedalit. 
1926. aastal võitis Borg Svenska Dagbladeti kuldmedali, mida jagas Edvin Wide. Järgmisel aastal püstitas ta 1927. aasta Euroopa meistrivõistlustel maailmarekordi 1500 m vabaujumises ajaga 19.07,2, mis püsis peaaegu 11 aastat. 1926. aasta Euroopa meistrivõistlustel võitis ta hõbemedali ka veepallis. 
Borg võistles esimest korda 1920. aasta olümpiamängudel Antwerpenis. Seal ujus ta 400 m vabaujumises kuid eelujumisest edasi ei pääsenud. 1500 m vabaujumises jõudis ta poolfinaali ja 4 × 200 m vabaujumises ujus ta Rootsi võistkonnaga finaalis, kus jäädi neljandaks. Borg oli Pariisi 1924. aasta olümpiamängudel 100 m vabaujumises neljas ja sai hõbemedali nii 400 kui ka 1500 meetri distantsil. Rootsi võistkonna liikmena võitis ta 4 × 200 meetri vabaujumises pronksmedali.
Borg sai 1926. aastal Euroopa meistrivõistlustel vabaujumises neli medalit ja kordas sama järgmise aasta võistlustel, võites kokku viis kuld-, kaks hõbe- ja ühe pronksmedali. 1500 m vabaujumises püstitas ta maailmarekordi, olles esimene, kes ujus alla 20 minuti ja säilitades rekordi peaaegu kaksteist aastat. 
1928. aasta olümpiamängudel Amsterdamis sai Borg uue olümpiarekordiga kulla 1500 meetri vabaujumises ja võitis pronksi 400 meetris. Rootsi võistkond tuli 4x200 vabaujumises viiendaks. Borgi treeningud ja ujumisstiil olid väga originaalsed. Ujumise ajal tõmbas ja varieeris ta oma ujumisstiili ning basseinis enne pööramist võis ta vee alla jääda enam kui kümneks meetriks. Borg võistles ka USA-s, kus võitis Illinoisi ujumisklubis Johnny Weissmülleri meeskonnakaaslasena kuus Amateur Athletic Unioni meistrivõistlust. Ta valiti 1966. aastal Rahvusvahelisse Ujumise Kuulsuste Halli ("International Swimming Hall of Fame"). 
Borg tuli kuus korda Põhjamaade ujumismeistriks. 1919. aastal võitis ta Kopenhaageni põhjamaade meistrivõistlused 1000 meetri vabaujumises ajaga 15.58,0. Ta oli ka 1000 meetri meister 1921. aastal (võiduaeg 14.18,8) ja 1922. aastal (14.31,1). 1923. aastal Helsingis toimunud Põhjamaade meistrivõistlustel tuli Borg kolmekordseks meistriks. Ta oli kiireim 100 m vabaujumises ajaga 1.02,8 ja 1000 m vabaujumises ajaga 14.41,7. Ta võitis ka 100 m seliliujumise ajaga 1.24,7. 
Borg oli lühikest aega vangis, kuna ta ei läinud ajateenistusse, vaid läks puhkusele. Kuulus Borg sai selle aja jooksul fännidelt süüa ja juua ning vanglas olles oli ta ülekaaluline. 
Ujumiskarjääri lõpus oli Borg elukutseline ja esines veesõudel. Pärast seda töötas ta ujumistreenerina ja pidas oma tubakakauplust Stockholmis. 
Isiklikku.
Tema kaksikvend Åke Borg oli ka ujuja ja võitis ujumises olümpiamedaleid.
Tema tütar Inga Borg (1925–2017) oli lastekirjanik.
1927. aasta ujumise Euroopa meistrivõistlused

1927. aasta ujumise Euroopa meistrivõistlused toimusid 31. augustist kuni 4. septembrini Itaalias Bolognas. Naisted osalesid esimest korda ujumises ja vettehüpetes. Lisaks neile olid kavas ka veepall meestele.
Tulemused.
Ujumine mehed.
100 m vabalt.
&lt;br&gt;Maailmarekord: 57,4 (1924) Johnny Weissmuller, 
&lt;br&gt;Euroopa meister 1926: 1.01,0 István Bárány, Ungari
400 m vabalt.
&lt;br&gt;Maailmarekord: 4.50,3 (1925) Arne Borg, 
&lt;br&gt;Euroopa meister 1926: 5.14,2 Arne Borg, 
1500 m vabalt.
&lt;br&gt;Maailmarekord: 20.04,4 (1926) Arne Borg, 
&lt;br&gt;Euroopa meister 1926: 21.29,2 Arne Borg, 
100 m selili.
&lt;br&gt;Maailmarekord: 1.10,2 (1927) P.A. House, 
&lt;br&gt;Euroopa meister 1926: 1.16,0 Gustav Fröhlich, 
200 m rinnuli.
&lt;br&gt;Maailmarekord: 2.48,0 (1927) Erich Rademacher, 
&lt;br&gt;Euroopa meister 1926: 2.52,6 Erich Rademacher, 
4x200 m vabalt.
&lt;br&gt;Maailmarekord: 9.53,4 (1924) &lt;br&gt;Wally O'Connor,&lt;br&gt;Harry Glancy,&lt;br&gt;Ralph Breyer,&lt;br&gt;Johnny Weissmüller 
&lt;br&gt;Euroopa meister 1926: 9.57,2 &lt;br&gt;August Heitmann,&lt;br&gt;Joachim Rademacher,&lt;br&gt;Friedrich Berger,&lt;br&gt;Herbert Heinrich
Ujumine naised.
100 m vabalt.
&lt;br&gt;Maailmarekord: 1.10,0 (1926) Ethel Lackie, 
400 m vabalt.
&lt;br&gt;Maailmarekord: 5.51,4 (1927) Martha Norelius, 
100 m selili.
&lt;br&gt;Maailmarekord: 1.22,0 (1927) Willy den Turk, 
200 m rinnuli.
&lt;br&gt;Maailmarekord: 3.16,6 (1927) Else Jacobsen, 
4x100 m vabalt.
&lt;br&gt;Maailmarekord: 4.58,8 (1924) &lt;br&gt;Gertrude Ederle,&lt;br&gt;Euphrasia Donnelly,&lt;br&gt;Ethel Lackie,&lt;br&gt;Mariechen Wehselau 
Veepall.
&lt;br&gt;Euroopa meister 1926: Ungari &lt;br&gt;István Barta,&lt;br&gt;Tibor Fazekas,&lt;br&gt;Márton Homonnai,&lt;br&gt;Alajos Keserű,&lt;br&gt;Ferenc Keserű,&lt;br&gt;József Vértesy,&lt;br&gt;János Wenk 
Medalid.
 Korraldajariik
Einar Ellermaa

Einar Ellermaa (sündinud 1. jaanuaril 1960 Paides) on eesti ajakirjanik ja kirjanik.
Haridus.
Ta on õppinud Kaiu 8-klassilises koolis (1967–1973) ja Tallinna Spordiinternaatkoolis keskmaajooksu eriala (1973–1977). Ta on lõpetanud Paide 3. Keskkooli 1978. aastal ja Tartu Riikliku Ülikooli eesti filoloogia erialal 1983. aastal ning töötanud riikliku suunamisega Kose Kutsekeskkoolis eesti keele õpetajana (1983–1986). 
Tegevus ajakirjanikuna.
Ajakirjanduslikku tegevust alustas Einar Ellermaa ajakirjale Noorus artikleid ja artiklisarju kirjutades. 
Seejärel on ta töötanud paljudes ajakirjandusväljaannetes: ajalehtedes Spordileht (1986–1989, toimetaja), Esmaspäev (1989–1994, peatoimetaja) ja Post (1994–1996, tegevtoimetaja), seejärel seltskonnaajakirjades Kroonika (1996–1998, algul toimetaja, siis peatoimetaja ja lõpuks tegevtoimetaja) ning Seltskond (1998–2001, tegevtoimetaja). 
Pikka aega (2001–2012) oli ta teleajakirja Nädal peatoimetaja. 
Aastatel 2012–2014 oli Einar Ellermaa vabakutseline ja keskendus raamatute kirjutamisele. Sel perioodil valmisid teosed "Kaika Laine inimesed", "Estonia inimesed" (koos Inge Pitsneriga) ja "Eesti armukesed". 
2014. aastal toimetas ta ajakirja Elukiri. Alates 2014. aasta detsembrist töötas Delfi veebilehe Elutark.ee toimetajana, sellele lisaks on kirjutanud alates 2015. aastast arvamuslugusid Õhtulehele. Oktoobrist 2018 kuni juulini 2021 oli ta Ekspress Meedia erilahenduste osakonna toimetaja.
Sport.
Tallinna Spordiinternaatkoolis õppides kujunes Ellermaa põhialaks 3000 meetri takistusjooks. Võistlustel osalemine piirdus aga peamiselt koolipõlvega, 16-aastaselt tuli 3000 meetri krossijooksus Eesti meistrivõistlustel teiseks ja Paide rajooni meistriks.
Muu.
2016. aastal ilmunud lasteraamatu "Suvi vanaema juures" kirjutas ta koos toonasest teleajakirjanikust tütre Elo Ellermaaga. Raamat võitis kirjanduskonkursi "BestSeller 2015" lastekirjanduse kategoorias kolmanda koha.
Ta on näitlejana teinud kaasa televisiooni kriminaalsarja "Lõks" kolmes osas.
Isiklikku.
Ajakirjanik Elo Ellermaa on tema tütar.
Läänegootide arhitektuur ja kunst

Läänegootide kunst on läänegootide kuningriigi (tänapäeva Lõuna-Prantsusmaa, Hispaania ja Portugali) aladel 5.–8. sajandil loodud kunst. Läänegootide kunstis liituvad kohalik provintsiaalrooma kunstitraditsioon ja Bütsantsi mõjud, metallehistöös kasutatakse germaani hõimude rahvasterännuaegse kunsti tehnikaid, kuid ornamentika taime- ja loomamotiivid pärinevad pigem Vahemere maadelt ja idamaadest.
Ajaliselt on läänegootide kunst samaaegne merovingide kunstiga. Inglise keelt kõnelevates maades võidakse paigutada läänegootide kunst rahvasterännuaja kunsti hulka, kuid enamasti loetakse see eelromaani kunsti üheks haruks. Ajaliselt järgneb selles piirkonnas läänegootide kunstile mosaraabia kunst, mis on mauri kunsti üks periood.
Arhitektuur.
Läänegootide arhitektuuri iseloomustavad ehitised olid enamasti väikesemõõdulised, kuid silmapaistvalt hästi tahutud kantkividest müüritisega, mis mõnikord vaheldub roomapärase tellislaoga, nelinurkse välisseinast eenduva apsiidiga ja iseloomulike hoburaudkaarsillustega. Ruumid on kaetud sageli kivist laotud aamvõlvidega ja kuppellagedega nelitise kohal. Tugedena ja eendtugedena kasutatakse korintose kapiteelidega sambaid ja pilastreid. 7. sajandist pärit sakraalhooned, näiteks Baños de Cerrato San Juan Bautista kirik (661), olid basilikaalse üldkavatisega ja kujult lühikesed ning laiad. Hooned olid kaunistatud rikkaliku raiddekooriga, milles valitsevad taime- ja loomamotiivid.
Teised kunstiliigid.
Läänegootide kunstis oli olulisel kohal metallehistöö ja kullassepakunst, kuulsaimad näited on Guarrazari aardeleiust pärit läänegoodi kuningate votiivkroonid ja ristripatsid. Hauapanustena on leitud ehteid, nagu sõrmused ja ristid, rõivaaksessuaare, nagu looma- ja linnukujulised fiibulad, panustehnikas vööpandlad ja naastud.
Arheoloogilises materjalis on leitud hauapanustena kauneid klaasist pudeleid ja salvinõusid, samuti kasutati klaasi metallehete kaunistamiseks oterdis- ja kärgsulatistehnikas. 
Läänegootide kuningriigi skriptooriumides kasutati läänegoodi kirja, läänegoodi illumineeritud käsikirjalistest raamatutest ainsana on säilinud Verona katedraali Libellus Orationum (Verona, Cathedral, Biblioteca Capit. Cod. LXXXIX), palvetekste sisaldav liturgiline raamat 7. sajandi lõpust või 8. sajandi algusest.
Jim Montgomery

James Paul Montgomery (sündinud 24. jaanuaril 1955) on Ameerika Ühendriikide endine ujuja, kolmekordne olümpiavõitja ja seitsmekordne maailmameister. Montgomery oli esimene mees, kes murdis 50 sekundi piiri (ajaga 49,99) 100 meetri vabaujumises 1976. aasta suveolümpiamängudel Montréalis Quebecis, kus ta võitis kolm kuldmedalit ja ühe pronksi. 
Montgomery võitis esimestel ujumise maailmameistrivõistlustel 1973. aastal Belgradis Jugoslaavias viis kuldmedalit vabaujumises. Jugoslaaviast läks Montgomery USA Indiana ülikooli ja ujus neli aastat Doc Counsilmani juhendamisel.
Ta asutas 1981. aastal Dallas Mastersi ujumisprogrammi, mille nimetas hiljem ümber Lone Star Mastersiks. 1990. aastal sai nimi ametlikult Baylor / Lone Star Mastersiks. Ta alustas 2007. aastal ujumistundide andmist vanematele inimestele, et aidata täiskasvanutel vee hirmust üle saada.
Ta valiti 1986. aastal Rahvusvahelisse Ujumise Kuulsuste Halli ("International Swimming Hall of Fame").
Ta juhendas USA Texase Addisonis Greenhilli koolis ujumist aastatel 1999–2016. Ta lahkus 2016. aastal ujumiskoolist. 
Ta on ka Dallase Aquatic Masters klubi meeskonna asutaja ja 2002. aastal nimetati ta Ameerika Ühendriikide meistrite ujumise ("USMS-United States Masters Swimming") aasta treeneriks.
Daniel Parejo

Daniel Parejo Muñoz (sündinud 16. aprillil 1989 Cosladas) on Hispaania jalgpallur, kes mängib keskpoolkaitsjana Hispaania kõrgliigaklubis Villarreal ja Hispaania jalgpallikoondises.
Ta alustas klubikarjääri Madridi Realis, mille noorteakadeemiaga liitus ta 2003. aastal. Hooaja 2008–09 esimeses pooles mängis ta Inglismaa esiliigaklubis Queens Park Rangers. 15. veebruaril 2009 tegi ta liigamängus Sporting de Gijóni vastu debüüdi Madridi Reali meeskonnas. Kokku pääses tal sel hooajal Hispaania kõrgliigas väljakule viies mängus.
2009. aasta juulis liitus ta Hispaania kõrgliigaklubiga Getafe, kus ta mängis kokku kaks hooaega.
2011. aasta juunis sõlmis ta lepingu Hispaania kõrgliigaklubiga Valencia. Hooaeg 2014–15 on olnud tema karjääri kõige resultatiivsem. Ta lõi sel hooajal 12 väravat ja oli liigas klubi suurim väravakütt. 2019. aastal valiti Parejo Hispaania kõrgliiga aasta parimaks poolkaitsjaks. Valencia mängis Parejo kuni 2020. aastani kokku üheksa hooaega.
2020. aasta augustis sõlmis ta nelja-aastase lepingu Villarrealiga. Hooajal 2020/21 võitis ta Villarrealiga UEFA Euroopa Liiga.
2007. aastal tuli Parejo Hispaania kuni 19-aastaste koondisega ja 2011. aastal Hispaania kuni 21-aastaste koondisega Euroopa omavanuste meistriks. Hispaania jalgpallikoondises tegi ta debüüdi 27. märtsil 2018 sõprusmängus Argentina vastu.
Kadri Tiis

Kadri Tiis (sündinud 14. septembril 1970) on eesti rahvatantsujuht ja omavalitsustegelane.
Kadri Tiis on lõpetanud Tartu Ülikooli majandusteaduskonna kaubanduse erialal ning õppinud samas kultuurikorralduse magistriõppes. 
Tiis on töötanud Rahvakultuuri Arendus- ja Koolituskeskuse tantsu peaspetsialistina, aastatel 2005–2017 oli ta Laulu- ja Tantsupeo Sihtasutuse tantsupeo toimetaja, osaledes nelja peo korraldamises. Ta on olnud tantsupidude kunstilise toimkonna liige, sealhulgas liigijuhina. 
Ta on Kose vallas tegutseva segarahvatantsurühma Kapak ning naisrühma Kirilind juhendaja ning on juhendanud ka teisi tantsurühmi. 2018. aastast kuni 2024. aastani oli ta Kose valla abivallavanem haridus- ja kultuurialal.
2025. aastal valiti ta 2028. aastal toimuva üldtantsupeo pealavastajaks. 
Isiklikku.
Kadri Tiis on abielus ja elab Kose vallas, peres on kaks poega. Tuntud rahvatantsujuht, tantsupidude üldjuht Karin Soosalu on Kadri Tiisi õde. Tiisi ämm on teenekas rahvatantsujuht ja Kose valla aukodanik Leida Tiis.
Joel Robles

Joel Robles Blázquez (sündinud 17. juunil 1990 Leganéses) on Hispaania jalgpallur, kes mängib väravavahina Saudi Araabia esiliigaklubis Al Qadsiah.
Ta alustas klubikarjääri Madridi Atléticos, millega liitus 2007. aastal. Aastatel 2007–2010 mängis ta põhiliset Madridi Atlético reservmeeskonnas ja teises reservmeeskonnas. Hispaania kõrgliigas tegi ta debüüdi 8. mail 2010 Sporting de Gijóni vastu. Järgneva kahe hooaja jooksul sai ta Madridi Atlético põhimeeskonnas väljakule vaid paaril korral. Hooaja 2011–12 teises pooles mängis ta laenul Hispaania kõrgliigaklubis Rayo Vallecano ja hooaja 2012–13 teises pooles Inglismaa kõrgliigaklubis Wigan Athletic. 2013. aasta mais võitis ta Wigan Athleticuga Inglismaa karika, kuuludes karikafinaalis Manchester City vastu Wigan Athleticu algkoosseisu.
2013. aasta juulis sõlmis ta viieaastase lepingu Inglismaa kõrgliigaklubiga Everton.
2018. aasta juulis naasis Robles Hispaania kõrgliigasse, sõlmides nelja-aastase lepingu Real Betisega.
2022. aasta augustis sõlmis ta üheaastase lepingu Inglismaa kõrgliigaklubiga Leeds United. Leeds Unitedis sai ta hooaja 2022/23 jooksul kirja kuus mängu.
2023. aasta juulis sõlmis ta lepingu Al Qadsiahiga.
2013. aastal tuli ta Hispaania kuni 21-aastaste koondisega omavanuste Euroopa meistriks.
Addison (Texas)

Addison on Ameerika Ühendriikides Texase osariigis Dallase maakonnas asuv linn. 
Addison asub otse Dallase linna põhjapiiri ääres. 2010. aasta rahvaloendusel oli linna elanike arv 13 056. Addison ja Flower Mound olid kaks ainsat Texase osariigi omavalitsust, mille rahvaarv oli 2010. aasta rahvaloendusel üle 10 000; alates sellest ajast on ka Prosperi ja Trophy Clubi valla arvestuslik rahvaarv ületanud 10 000 piiri. 
Addison on Dallas-Fort Worthi-Arlingtoni metropoli piirkonnas tuntud restoranide ja ööelu rohkuse poolest.
Aïssa Mandi

Aïssa Mandi (araabia keeles عيسى ماندي‎; sündinud 22. oktoobril 1991 Châlons-en-Champagne'is) on Prantsusmaal sündinud Alžeeria jalgpallur, kes mängib Prantsusmaa kõrgliigaklubis Lille ja Alžeeria jalgpallikoondises. Ta mängib põhiliselt paremkaitsjana, kuid võib mängida ka keskkaitsjana.
Ta alustas klubikarjääri Prantsusmaa klubis Stade de Reims, millega liitus 2000. aastal. Klubi põhimeeskonnas debüteeris ta 2009. aastal.
2016. aasta juunis sõlmis ta viieaastase lepingu Hispaania kõrgliiga klubiga Real Betis. 2021. aastal siirdus ta Villarreali, kus mängis kolm hooaega.
2024. aasta augustis naasis Mandi Prantsusmaa kõrgliigasse, kui sõlmis kaheaastase lepingu Lille'iga.
Debüüdi Alžeeria jalgpallikoondises tegi Mandi 5. märtsil 2014 mängus Sloveenia vastu. Koondisekarjääri esimese värava lõi ta 29. märtsil 2016 Aafrika meistrivõistluste valikmängus Etioopia vastu.
2019. aastal tuli ta Alžeeria koondisega Aafrika meistriks. Ta on kuulunud Alžeeria koondisse veel neljadel Aafrika meistrivõistlustel (2015, 2017, 2021 ja 2024) ning 2014. aasta maailmameistrivõistlustel.
Maleku keel

Maleku keel (varem ka "guatuso keel") on tšibtša keelkonda kuuluv keel, mida kõnelevad malekud Costa Ricas Alajuela provintsis.
Kõnelejate arv.
Kõnelejate arv oli 2000. aastal 750, kuid malekude koguarv oli 1070. Maleku keelt räägivad peamiselt täiskasvanud. Nooremad inimesed on läinud üle hispaania keelele. 
Fonoloogia.
Maleku keeles on 15 konsonantfoneemi ja 5 vokaalfoneemi. Vokaalide puhul eristatakse pikki ja lühikesi vokaale.
Süntaks.
Sõnajärg on suhteliselt vaba. Tavalisem on SOV (ergatiiv–absolutiiv–verb).
Ujście

Ujście (saksa "Usch") on linn Poolas Suur-Poola vojevoodkonnas Piła maakonnas, Ujście valla halduskeskus. Ujście asub Gwda ja Noteći jõe ühinemiskohas, Piłast umbes 11 km lõunas.
Ujście sai linnaõigused 1413. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai Ujście 1913. aastal. 1919. aastal läks linn Poola koosseisu tagasi.
Ljaisan Utjaševa

Ljaisan Utjaševa (vene keeles "Ляйсан Альбертовна Утяшева", baškiiri keeles "Ләйсән Альберт ҡыҙы Үтәшева"; sündinud 28. juunil 1985 Alšejevski rajoonis) on Baškiiria päritolu Venemaa telesaatejuht ja endine iluvõimleja. Pärast rütmivõimlemise karjääri lõpetamist otsustas Ljaisan proovida ennast televisioonis. Hea välimus ja loomulik sarm tegid oma töö: täna pole Ljaisan mitte ainult populaarne telesaatejuht, vaid ka üks Venemaa sõubisnise peamisi "it girl"'e.
Mogilno

Mogilno on linn Poolas Kujawy-Pomorze vojevoodkonnas, Mogilno maakonna ja Mogilno valla halduskeskus. Mogilno asub Bydgoszczi kesklinnast umbes 52 km lõunas.
1065. aasta paiku rajati Mogilnosse benediktlaste klooster. Linnaõigused sai Mogilno 1398. aastal. Kuni 1773. aastani oli linn kloostri omanduses. Esimese Poola jagamise tulemusel läks Mogilno 1772. aastal Preisi kuningriigi võimu alla. Lühikest aega oli linn aastatel 1807–1815 Varssavi hertsogiriigi koosseisus. Raudteeühenduse sai linn 1872. aastal. 1920. aastal läks linn uuesti Poola koosseisu.
Ciechocinek

Ciechocinek on linn Poolas Kujawy-Pomorze vojevoodkonnas Aleksandrów Kujawski maakonnas. Ciechocinek asub Visla vasakul kaldal, Toruńi kesklinnast umbes 20 km kagus.
Praeguse Ciechocineki kohal asus alates 9. sajandist Słoński nime kandev asula ja linnus. Słońsk hävis üleujutuse tagajärjel 13. sajandil. Ciechocinekit on esmamainitud 1379. aastal, linnaõigused sai 1916. aastal.